|  |
| --- |
| **Εκφοβισμός, θυματοποίηση και κοινωνικο-γνωστικές δεξιότητες σε προέφηβους μαθητές: ο ρόλος των ενδοατομικών και διατομικών χαρακτηριστικών.**  |
| Σκοπός της παρούσας μελέτης είναι η διερεύνηση της σχέσης μεταξύ της κοινωνικής συμπεριφοράς και των κοινωνικο-γνωστικών δεξιοτήτων των προέφηβων θυτών εξετάζοντας δύο μοντέλα ερμηνείας του εκφοβισμού, του Μοντέλου της Γνωστικής Επεξεργασίας των Κοινωνικών Πληροφοριών και της Προσέγγισης της Θεωρίας του Νου. Επιμέρους στόχοι της παρούσας διατριβής αποτελούν: α) η εξέταση της σχέσης δύο προδιαθεσιακών χαρακτηριστικών της προσωπικότητας, της ενσυναίσθησης και των ψυχοπαθητικών χαρακτηριστικών, με την εκδήλωση του φαινομένου του σχολικού εκφοβισμού, β) η εξέταση της σχέσης των δύο λειτουργιών της επιθετικής συμπεριφοράς, της προμελετημένης και της αντιδραστικής, με τον σχολικό εκφοβισμό.Η μελέτη χρησιμοποιεί συσχετιστικό και δειγματοληπτικό συγχρονικό ερευνητικό σχεδιασμό και διεξήχθη σε δύο χρονικές φάσεις. Κατά την πρώτη φάση συλλέχθηκε το αρχικό δείγμα της έρευνας (935 μαθητές της Ε΄ & ΣΤ΄ τάξης από σχολικές μονάδες της Βόρειας Ελλάδας), το οποίο συμπλήρωσε ερωτηματολόγια αυτό-αναφοράς για τη μέτρηση των υπό μελέτη μεταβλητών και κατά τη δεύτερη φάση μέσα απόπροκριματικόέλεγχο του δείγματος της α' φάσης επιλέχθηκαν μαθητές που εκδήλωναν εκφοβισμό (222 μαθητές) και τους χορηγήθηκαν έργα αξιολόγησης της ΘτΝ καικοινωνικά σενάρια αμφιλεγόμενης πρόθεσης τα οποία προβλήθηκαν με τη μορφή βίντεοκαθώς και ένα κριτήριο γλωσσικής ικανότητας. Τα αποτελέσματα της παρούσας διατριβής βρίσκονται υπό στατιστική επεξεργασία. Η ολοκλήρωσή τους θα οδηγήσει στη συζήτηση των ερευνητικών ευρημάτων καθώς και στην εφαρμογή προγραμμάτων παρέμβασης με στόχο τη μείωση του σχολικού εκφοβισμού.  |
|  |
|  |